KIRJALLINEN KYSYMYS E-0952/02 esittäjä(t): Konstantinos Hatzidakis (PPE-DE) komissiolle. EU:n ympäristölainsäädännön noudattamatta jättäminen Kreikassa.



Virallinen lehti nro 277 E , 14/11/2002 s. 0114 - 0115



KIRJALLINEN KYSYMYS E-0952/02 esittäjä(t): Konstantinos Hatzidakis (PPE-DE) komissiolle (9. huhtikuuta 2002) Aihe: EU:n ympäristölainsäädännön noudattamatta jättäminen Kreikassa Voiko komissio kertoa, montako mahdollista yhteisön ympäristölainsäädännön rikkomistapausta Kreikassa on esiintynyt ja mihin kysymyksiin nämä rikkomukset liittyvät? Monessako tapauksessa (jos tällaisia tapauksia on esiintynyt) ja missä tapauksissa komissio valmistautuu viemään Kreikan Euroopan yhteisöjen tuomioistuimeen? Margot Wallströmin komission puolesta antama vastaus (14. toukokuuta 2002) Komissiolla on parhaillaan käsiteltävänä (huhtikuun 2002 alussa) 100 Kreikkaa koskevaa tapausta, jotka koskevat yhteisön ympäristölainsäädännön oletettua rikkomista. Näistä 35 koskee direktiiviä 85/337/ETY(1), sellaisena kuin se on muutettuna direktiivillä 97/11/EY(2). Jäljelle jäävät tapaukset koskevat yhteisön jätehuoltolainsäädäntöä (20 tapausta), luonnonsuojelua (19 tapausta), vesiensuojelua (10 tapausta), ilmakehän pilaantumista (10 tapausta) ja yhteisön ympäristölainsäädännön muita aloja (6 tapausta). Komissio on päättänyt käynnistää rikkomista koskevan menettelyn Kreikkaa vastaan 32 tapauksessa. Komissio on 10. huhtikuuta 2002 mennessä saattanut Euroopan yhteisöjen tuomioistuimen käsiteltäviksi seuraavat seitsemän asiaa: C-371/2001 (direktiivin 98/81/EY(3) kansallisia täytäntöönpanotoimenpiteitä koskevien tietojen toimittamatta jättäminen), C-374/2000 (direktiivin 97/11/EY kansallisia täytäntöönpanotoimenpiteitä koskevien tietojen toimittamatta jättäminen), C-33/2001 (kaikkien direktiivin 91/689/ETY(4) 8 artiklan 3 kohdassa vaadittujen tietojen toimittamatta jättäminen), C-301/2001 (direktiivin 85/337/ETY täytäntöön panemiseksi toteutettujen kansallisten toimenpiteiden ristiriitaisuus yhteisön oikeuden kanssa), C-302/2001 (Epitaliossa sijaitsevan valvomattoman kaatopaikan toiminta), C-83/2002 (direktiivin 96/59/EY(5) 11 artiklassa tarkoitettujen tietojen toimittamatta jättäminen) ja C-119/2002 (Thriassionin alueen viemärijärjestelmän ja yhdyskuntajätevesien jälkikäsittelyn takaavan puhdistamon puuttuminen). (1) Neuvoston direktiivi 85/337/ETY, annettu 27. kesäkuuta 1985, tiettyjen julkisten ja yksityisten hankkeiden ympäristövaikutusten arvioinnista (EYVL L 175, 5.7.1985). (2) Neuvoston direktiivi 97/11/EY, annettu 3. maaliskuuta 1997, tiettyjen julkisten ja yksityisten hankkeiden ympäristövaikutusten arvioinnista annetun direktiivin 85/337/ETY muuttamisesta (EYVL L 73, 14.3.1997). (3) Neuvoston direktiivi 98/81/EY, annettu 26. lokakuuta 1998, geneettisesti muunnettujen mikro-organismien käytöstä suljetuissa oloissa annetun direktiivin 90/219/ETY muuttamisesta (EYVL L 330, 5.12.1998). (4) Neuvoston direktiivi 91/689/ETY, annettu 12. joulukuuta 1991, vaarallisista jätteistä (EYVL L 377, 31.12.1991). (5) Neuvoston direktiivi 96/59/EY, annettu 16. syyskuuta 1996, polykloorattujen bifenyylien ja polykloorattujen terfenyylien käsittelystä (PCB/PCT) (EYVL L 243, 24.9.1996).